Líkur eru á að veðrið hægi á umferð og farþegar Strætó á höfuðborgarsvæðinu geta búist við seinkunum á morgun . vísir / vilhelm Óvissa er varðandi akstur Strætós á morgun vegna óveðursins sem nálgast nú landið . Í tilkynningu frá Strætó segir að gera megi ráð fyrir að flestar strætóferðir á landsbyggðinni falli niður eftir hádegi á þriðjudag og gætu orðið óvirkar fram á miðvikudag . „ Farþegar sem ferðast daglega með Strætó á landsbyggðinni er sérstaklega bent á að fylgjast með fréttum og skipuleggja ferðir sínar til og frá vinnu samkvæmt veðurspá . Strætó á höfuðborgarsvæðinu Líkur eru á að veðrið hægi á umferð og farþegar Strætó á höfuðborgarsvæðinu geta búist við seinkunum á morgun . Við mælum með að farþegar fylgist með staðsetningu vagna í Strætó appinu eða á heimasíðu Strætó áður en haldið er út á biðstöð . Tvísýnt gæti orðið með nokkrar leiðir Strætó innan höfuðborgarsvæðisins , eins og leið 15 sem ekur Vesturlandsveg milli Reykjavíkur og Mosfellsbæjar . Stjórnstöð Strætó fylgist náið með stöðunni og tilkynnir um frávik sem kunna að verða á akstri . Hægt er að nálgast tilkynningar undir „ gjallarhorninu “ á heimasíðu Strætó eða inn á Twitter síðu Strætó , “ segir í tilkynningunni .